Angelina jobber i musikkbransjen, og nå er hun passasjer på bussen til Ski. Hun har bare håndbagasje med seg. Angelina har på seg et nytt skjørt og har vært en tur innom en skjønnhetssalong. Hun skal spille i en avskjedsforestilling for Sjur. Han har vært sjef for landslaget i skiskyting.

Det lukter skikkelig vondt på bussen. Angelina sjekker skinnskoene sine. Har hun fått sjokolade på skoene? Æsj! Hun har tråkket i hundebæsj! Hun blir helt sjokkert. Hvordan skal jeg skjule dette? tenker hun. Jeg får ikke skiftet sko. Angelina marsjerer bort til bussjåføren. – Det har skjedd et uhell, for jeg har skitnet til skinnskoene mine, sier hun og forklarer situasjonen. – Du finner både vann, sjampo og tørkepapir på toalettet bak i bussen, sier bussjåføren sjenerøst.

Angelina skynder seg dit. Hun føler seg skitten, men hun får vasket vekk det verste. For en skjebne! Tenk om jeg ikke fikk vært med på forestillingen. Angelina begynner å skjelve bare ved tanken. De passerer et veiskilt hvor det står Ski, og skjermen i bussen varsler det samme. Angelina sjangler ut av bussen og skimter kulturhuset. Sola skinner, og hun stiller seg i skyggen. Vinden skjuler den verste lukta. Nå trenger jeg en dusj, sukker hun.